b'\n_START_ARTICLE_\nAutofil (tidsskrift)\n_START_PARAGRAPH_\nAutofil er et norsk bilmagasin som ble etablert h\xc3\xb8sten 2002, og er i dag Norges st\xc3\xb8rste uavhengige bilmagasin med 11 ordin\xc3\xa6re utgivelser i \xc3\xa5ret, pluss fire spesialutgivelser. Bladet bygger p\xc3\xa5 et TV-program p\xc3\xa5 NRK med samme navn. Autofil ble utgitt av Se og h\xc3\xb8r-forlaget, n\xc3\xa5 Aller Norge AS. _NEWLINE_Knut Skogstad var magasinets f\xc3\xb8rste redakt\xc3\xb8r, f\xc3\xb8r Espen Stensrud tok over som sjefredakt\xc3\xb8r for magasinet i 2008. Bladet har et opplag p\xc3\xa5 27\xc2\xa0217 eksemplarer og et lesertall p\xc3\xa5 158\xc2\xa0000. Bladets m\xc3\xa5lgruppe er menn og kvinner fra 20-55 \xc3\xa5r._NEWLINE_Autofil lanserte sitt nye nettsted autofil.no i slutten av mars 2012._NEWLINE_Nettstedet tilbyr mye bilunderholdning, egen web-TV-kanal for autofilTV, komplett nybilguide og mer enn hundre bruktbiltester._NEWLINE_Autofil-redaksjonen best\xc3\xa5r av:_NEWLINE_Sjefredakt\xc3\xb8r: Espen Stensrud._NEWLINE_Journalist: Knut Arne Marcussen._NEWLINE_Journalist Lord Arnstein Landsem._NEWLINE_Multimediajournalist: Stein Inge St\xc3\xb8len._NEWLINE_Art Director: Jamieson Pothecary._NEWLINE_TV-programmet gikk p\xc3\xa5 NRK1 fra 2. januar 2001] og frem til sommeren 2008, med programleder Jan Erik Larssen.'